ΤΜΗΜΑ ΜΟΥΣΙΚΩΝ ΣΠΟΥΔΩΝ

ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ

Αθήνα, 26/3/2025

**ΔΕΛΤΙΟ ΤΥΠΟΥ**

**Το Τμήμα Μουσικών Σπουδών του ΕΚΠΑ διοργανώνει συναυλία - αφιέρωμα στην Παλαιά Μουσική**

Το Τμήμα Μουσικών Σπουδών του Εθνικού και Καποδιστριακού Πανεπιστημίου Αθηνών διοργανώνει **συναυλία – αφιέρωμα στην Παλαιά Μουσική**, η οποία θα πραγματοποιηθεί την **Παρασκευή 28 Μαρτίου** και ώρα **20:00** στον **Καθεδρικό Καθολικό Ναό του Αγίου Παύλου Πειραιά** (Φίλωνος 23).

Στην εκδήλωση θα παρουσιαστούν θρησκευτικοί ύμνοι του Ύστερου Μεσαίωνα με τη συνοδεία Εκκλησιαστικού Οργάνου από το ντουέτο: Μαγδαληνή Καλοπανά (ΕΔΙΠ, Τμήμα Μουσικών Σπουδών ΕΚΠΑ, όργανο) και Μαρίνα Ρετσκάλοβα (υψίφωνος), ενώ το σύνολο Μπαρόκ Μουσικής «Musica poetica», υπό την καλλιτεχνική διεύθυνση του Καθηγητή του Τμήματος Μουσικών Σπουδών ΕΚΠΑ Αναστασίου Χαψούλα, θα εκτελέσει άριες, τραγούδια και μαδριγάλια του Μπαρόκ.

Το σύνολο απαρτίζεται από τους: Έ. Ορφανίδη (υψίφωνος), Β. Σελεβίστα (1ο βιολί), Θ. Βάσσος (2ο βιολί), Μ. Τζάκου (βιολοντσέλο), Α. Χαψούλας (κλασική κιθάρα).

**Η είσοδος είναι ελεύθερη για το κοινό**.